[{"text_idx": "#000000", "text": "Ma ei tea, mis usinushoog mul ja\u0308rsku ta\u0308na o\u0303htul peale tuli, aga kuidagi va\u0308ga ma\u0308rkamatult sorteerisin ja to\u0308o\u0308tlesin a\u0308ra ko\u0303ik ootel olevad pildid... Ja oh imede imet, jo\u0303udsin isegi blogimiseni. See postitus ongi nu\u0308u\u0308d koera saba... Noh, meie pere eelistuste puhul vo\u0303ib ehk o\u0308elda, et kassi saba? :D Ehk ko\u0303ik suvalised pildid, mis u\u0308leja\u0308a\u0308nud postitustest u\u0308le ja\u0308id, tehtud vahemikus jaanuar-aprill."}, {"text_idx": "#000001", "text": "Mul on ta\u0308iega reede tunne. Ilmselt sellepa\u0308rast, et plaanitud menu\u0308u\u0308 asemel pakkus Plika ennast pannkooke tegema... Nojah, kahjuks peab homme siiski vara a\u0308rkama ja to\u0308o\u0308d tegema. Aga ilmselt see alateadlik reede tunne on po\u0303hjus, miks ma nii usinalt pilte to\u0308o\u0308tlen ja blogin :P"}, {"text_idx": "#000002", "text": "See oleks pidanud tegelikult jaanuari menu\u0308u\u0308postituse illustratsiooniks minema, aga noh... :D Mu esimene praekala :D"}, {"text_idx": "#000003", "text": "Kui kassid vo\u0303iks magamistoas ka\u0308ia, oleks ta\u0308pselt nii :D"}, {"text_idx": "#000004", "text": "Huvitav-huvitav, mis raamat see olla vo\u0303is, ma isegi ei ma\u0308leta \u2013 oot, saan ju kuupa\u0308eva ja\u0308rgi lugemise excelist vo\u0303i Goodreadsist ja\u0308rele vaadata... Tegelikult arvasin ikkagi kujunduse ja\u0308rgi a\u0308ra, et u\u0308ks Hendrik Groeni raamatutest \u2013 GR u\u0308tles, et esimene salapa\u0308evik :)"}, {"text_idx": "#000005", "text": "U\u0308ksvahe ku\u0308psetas Plika peaaegu igal o\u0303htul ku\u0308psiseid:"}, {"text_idx": "#000006", "text": "Siis, kui ma sain Jaanikalt u\u0308llatuspaki u\u0308lia\u0308gedate villaste sokkidega:"}, {"text_idx": "#000007", "text": "Tahaks o\u0308elda, et distantso\u0303pe, aga veebruari alguses seda vist veel polnud :P"}, {"text_idx": "#000008", "text": "Mingil ta\u0308iesti suvalisel to\u0308o\u0308pa\u0308eva o\u0303htul tabas mind koristushoog ja sorteerisin maitseaineriiuli a\u0308ra. Ja\u0308relikult oleks ka see pilt pidanud minema hoopis toonase postituse illustratsiooniks... Aga ilmselt tegin selle chatti ja blogisin enne a\u0308ra, messengeri vestluse pilte to\u0303mban telefonist arvutisse va\u0308ga suvaliselt."}, {"text_idx": "#000009", "text": "Kui Maximas to\u0308o\u0308stuskaubad -40% olid, ostsin sealt Poisile ma\u0308ngurikomplekti. Ta\u0308ielik emotsiooniost \u2013 lihtsalt ja\u0308i silma, Poiss on kuid ra\u0308a\u0308kinud oma unistusest saada vikerkaareva\u0308rviline hiir :D Noh, kvaliteet on nagu on... Hinnale vastav :D Ko\u0303rvaklapid jukerdavad, hiire kvaliteet vo\u0303iks parem olla, klaver on ta\u0308itsa ok. No maksis ka ainult 18\u20ac, selle raha eest ku\u0308ll :D Ja tol esimesel o\u0303htul oli Poiss NII O\u0303NNELIK. Sellest ostust sai alguse su\u0308ndmuste jada, mille tulemiks on see, et Poisil on nu\u0308u\u0308d minu vana la\u0308a\u0308gava la\u0308paka asemel ma\u0308nguriarvuti, mille ta sai laenuks Eksabikaasa so\u0303bralt, kes ise hetkel va\u0308lismaal to\u0308o\u0308tab ja seega ei kasuta \u2013 ning kavatseb talt selle oma su\u0308nnipa\u0308evaks saadud raha eest va\u0308lja osta."}, {"text_idx": "#000010", "text": "Vastlapa\u0308eval ka\u0308isin taluturul ja ostsin LIIGA PALJU KUKLEID. No ja siis panin need o\u0303htuni ku\u0308lmkappi, kust va\u0308lja vo\u0303ttes nad enam va\u0308ga fotogeenilised polnud... :D Aga MAITSESID ha\u0308sti :D"}, {"text_idx": "#000011", "text": "Pidasin siin u\u0308ksvahe plaani teha sellest pimedast ebapraktilisest kapist sahtlid. Alguses mo\u0303tlesin, et olemasoleva ukse taha lihtsad va\u0308ljato\u0303mmatavad sahtlid..."}, {"text_idx": "#000012", "text": "...siis mo\u0303tlesime, et a\u0308kki peaks praegusest kapiuksest sahtlite esipaneelid tegema..."}, {"text_idx": "#000013", "text": "... no ja siis on veel variant lasta teha sarnased sahtlid, nagu teisel pool praegu juba on."}, {"text_idx": "#000014", "text": "U\u0308heso\u0303naga mo\u0303te ja\u0308i pooleli ja siis tulid muud asjad peale, aga kapp on jubedalt asju ta\u0308is tuubitud ja tagant on VA\u0308GA ebamugav midagi leida. Seega peaks edasi mo\u0303tlema. Mida saaks vo\u0303imalikult lihtsalt ja soodsalt?"}, {"text_idx": "#000015", "text": "Millalgi oli mul heureka moment, et laua logisevad jalad on vo\u0303imalik lihtsalt mo\u0303ne poldi vo\u0303i mutri vo\u0303i kruvi kinni keeramisega korda saada... Sain ka :D"}, {"text_idx": "#000016", "text": "Koristasin ko\u0308o\u0308gisahtli a\u0308ra. U\u0308tleme nii, et see kord seal va\u0308ga kaua ei pu\u0308sinud, aga va\u0308hemalt korraks oli ilus vaadata :D"}, {"text_idx": "#000017", "text": "Plika tegi vabariigi aastapa\u0308eval kaneelirulle:"}, {"text_idx": "#000019", "text": "Milleks legod, no\u0303udest saab ka torni ehitada :D"}, {"text_idx": "#000020", "text": "See ainus pa\u0308ev ma\u0308rtsis, mil ma oma 10 000 sammu ta\u0308is sain... Ka\u0308isime lastega jalutamas ja leidsime muuhulgas na\u0308iteks sellised vahvad... Po\u0303o\u0303sad? Puud? Heki? :D"}, {"text_idx": "#000021", "text": "O\u0303htu jooksul sai 10k ka ette, pildi tegin varem :P See siis 1. ma\u0308rts. Vaatasin ja\u0308rele, et tegelikult 10. ma\u0308rtsil sain 11k sammu \u2013 pole aimu ka, mis tegin :D Aga viimase kuu keskmine on na\u0308iteks 4600 sammu, nii et you get the point... :P"}, {"text_idx": "#000022", "text": "See ainus kord sel aastal, kui ma korraks kontoris ka\u0308isin. Aeg oleks nagu seisma ja\u0308a\u0308nud \u2013 kalendris eelmise aasta oktoober, laual tarnija poolt jo\u0303uludeks saadetud seinakalender :D"}, {"text_idx": "#000023", "text": "Su\u0308nnipa\u0308eva hiliso\u0303htu. Olin jo\u0303uludeks saatnud Kaaslasele pudeli ja ta saatis mulle selle su\u0308nnipa\u0308evaks tagasi. Minu instruktsioonid olid u\u0308ks sedel pa\u0308evas, temal seda piirangut polnud. Kui te arvasite, et midagi ja\u0308rgmiseks pa\u0308evaks ja\u0308i, siis eksite... Aga noh, te vast ei arvanud ka :D"}, {"text_idx": "#000024", "text": "Sain su\u0308nnipa\u0308evaks u\u0308limalt fancy ka\u0308sito\u0308o\u0308s\u030cokolaadi, mis na\u0308gi nii hea va\u0308lja, et kahju oli a\u0308ra su\u0308u\u0308a :D"}, {"text_idx": "#000025", "text": "Lo\u0303puks leidsin aiast mo\u0303ned u\u0308ksikud lumikellukesed, aga neid on nii va\u0308he, et ei hakka sellele postitusele aia kategooriat u\u0308ldse ku\u0308lge panemagi :D"}, {"text_idx": "#000026", "text": "Vot SEE on distantso\u0303pe :P"}, {"text_idx": "#000027", "text": "Kaaslase \u201ckasutusjuhend\u201d ja\u0308rgnevateks kuudeks. Ma pa\u0308ris ta\u0308pselt ei tea, kaua see jant kestab, eks so\u0303ltub paranemiskiirusest. O\u0308eldi, et esialgu peab iga na\u0308dal Tartus kontrollis ka\u0308ima, samas esimene kontroll pandi 12 pa\u0308eva pa\u0308rast ja ma loodan vaikselt, et ehk need vahed ja\u0308a\u0308vad siiski pigem kahena\u0308dalased. Iga na\u0308dal Tartu vahet uhada oleks pisut tu\u0308u\u0308tu :D"}, {"text_idx": "#000028", "text": "3 Responses to \u201cPildikesi elust\u201d"}, {"text_idx": "#000029", "text": "va\u0308ga spetsiifiline keeld see hot dog :D\n\u201cKasutusjuhendis\u201d punkt \u2013 Hoidu kontaktist loomadega! Aga teie kiisud?\nSellele oli arsti to\u0303lge: \u201cno kui sul kassid kodus on, mis seal ikka, a\u0308ra neid ainult musita\u201d :D Su\u0308les olev Sa\u0308de on pigem teraapilise efektiga, ma u\u0308tleks :P Ja tervisele ainult ha\u0308sti mo\u0303junud."}, {"text_idx": "#000030", "text": "va\u0308ga spetsiifiline keeld see hot dog :D"}, {"text_idx": "#000031", "text": "\u201cKasutusjuhendis\u201d punkt \u2013 Hoidu kontaktist loomadega! Aga teie kiisud?"}, {"text_idx": "#000032", "text": "Sellele oli arsti to\u0303lge: \u201cno kui sul kassid kodus on, mis seal ikka, a\u0308ra neid ainult musita\u201d :D Su\u0308les olev Sa\u0308de on pigem teraapilise efektiga, ma u\u0308tleks :P Ja tervisele ainult ha\u0308sti mo\u0303junud."}, {"text_idx": "#000033", "text": "Leave a Reply Cancel reply"}, {"text_idx": "#000034", "text": "Notify me of follow-up comments by email."}, {"text_idx": "#000035", "text": "Notify me of new posts by email."}, {"text_idx": "#000037", "text": "This site uses Akismet to reduce spam. Learn how your comment data is processed."}, {"text_idx": "#000041", "text": "TEADMISEKS Siinsete tekstide kasutamine ajakirjanduslikel vo\u0303i kommertslikel eesma\u0308rkidel on ilma eelneva koosko\u0303lastuseta keelatud."}, {"text_idx": "#000042", "text": "VIIMASED KOMMENTAARIDMarr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}, {"text_idx": "#000043", "text": "Marr on Kokkusattumusi pole olemasTikker on Kokkusattumusi pole olemasmurulane on Kokkusattumusi pole olemasRinks on Kokkusattumusi pole olemasTikker on Kokkusattumusi pole olemas"}]